|  |  |  |
| --- | --- | --- |
| Informatikos ir ryšių departamentui prie Lietuvos Respublikos vidaus reikalų ministerijosEl. paštu: ird@vrm.lt VSFSVVP informacinė sistemaLietuvos Respublikos muitineiEl. paštu: muitine@lrmuitine.lt VSFSVVP informacinė sistemaPolicijos departamentui prie Lietuvos Respublikos vidaus reikalų ministerijosEl. paštu: info@policija.lt VSFSVVP informacinė sistemaKopija:Lietuvos Respublikos vidaus reikalų ministerijosEuropos Sąjungos investicijų ir tarptautinių programų departamento Vidaus saugumo fondo skyriuiEl. paštu: bendrasisd@vrm.lt  |  |  |

**KVIETIMAS TEIKTI PROJEKTŲ ĮGYVENDINIMO PLANUS PROJEKTAMS, FINANSUOJAMIEMS VIDAUS SAUGUMO FONDO 2021–2027 M. PROGRAMOS LĖŠOMIS**

Kvietimo Nr. VSF2024.6

Vadovaudamiesi 2020 m. vasario 26 d. Lietuvos Respublikos Vyriausybės nutarimu Nr. 164 „Dėl institucijų, atsakingų už Sienų valdymo ir vizų finansinės paramos priemonės, įtrauktos į Integruoto sienų valdymo fondą, programos ir Vidaus saugumo fondo programos valdymą ir kontrolę Lietuvoje, paskyrimo“, Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, ir Vidaus saugumo fondo projektų valdymo ir finansavimo taisyklių, patvirtintų LR vidaus reikalų ministro 2022 m. liepos 4 d. įsakymu Nr. 1V-467 ,,Dėl Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, ir Vidaus saugumo fondo projektų valdymo ir finansavimo taisyklių patvirtinimo“, (toliau – Taisyklės), 9 punktu bei Vidaus saugumo fondo 2021–2027 m. programos veiksmų įgyvendinimo planu, patvirtintu Lietuvos Respublikos vidaus reikalų ministro 2024 m. kovo 1 d. įsakymu Nr. 1V- 187 „Dėl Vidaus reikalų ministro 2022 m. gruodžio 5 d. įsakymo Nr. 1V-744 „Dėl Vidaus saugumo fondo 2021–2027 m. programos veiksmų įgyvendinimo plano patvirtinimo“ pakeitimo“ (toliau – programos veiksmų įgyvendinimo planas), kviečiame teikti projektų įgyvendinimo planus finansavimo lėšoms gauti (toliau – projekto įgyvendinimo planas).

**Projektų įgyvendinimo planų teikimo galutinė data: iki 2024 m. balandžio mėn. 8 d. 17:00 val.**

**Projektų įgyvendinimo planų, kuriems turi būti rengiamas investicijų projektas, teikimo galutinė data: iki 2024 m. balandžio mėn. 22 d. 17:00 val.** Sąlygos, kada privaloma kartu su projekto įgyvendinimo planu parengti investicinį projektą, pateikiamos Taisyklių 11 punkte.

**Projektų įgyvendinimo planų teikimo vieta**: Vidaus saugumo fondo bei Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, elektroninio keitimosi duomenimis sistema (toliau – VSFSVVP IS).

**Klausimus, susijusius su projektų įgyvendinimo planų pildymu, galima teikti el. paštu**: info@cpva.lt **arba** <https://www.cpva.lt/struktura-ir-kontaktai/2/vidaus-saugumo-fondo-skyrius/d33> interneto svetainėje nurodytais kontaktais.

**Tuo atveju**, kai projekto įgyvendinimo planuose ar juos pagrindžiančiuose **dokumentuose yra informacija žymima slaptumo žymomis**, klausimus, susijusius su projektų įgyvendinimo planų pildymu, galima teikti tel. +370 657 92713.

**Detali projekto įgyvendinimo planų vertinimo, pateikimo ir rengimo tvarka nurodyta** Gairėse pareiškėjams, teikiantiems projektų įgyvendinimo planus pagal Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, bei Vidaus saugumo fondo 2021–2027 m. programas (toliau - Gairės) (<https://www.e-tar.lt/portal/lt/legalAct/6863a4506f5411edbc04912defe897d1>).

**Projektų įgyvendinimo planų teikimas:**

1. Pareiškėjai užpildo projekto įgyvendinimo planą finansavimo lėšoms gauti. Projekto įgyvendinimo plano formą galima rasti Taisyklių 1 priede (<https://e-tar.lt/portal/lt/legalAct/0c46a380fbae11ec8fa7d02a65c371ad>). Projektų įgyvendinimo planai turi būti pateikti **per VSFSVVP IS.** Jei VSFSVVP IS funkcinės galimybės laikinai neužtikrinamos, projekto įgyvendinimo planas gali būti pateiktas kaip elektroninis dokumentas, pasirašytas saugiu el. parašu.Tuomet užpildyti projektų įgyvendinimo planai turi būti teikiami VšĮ Centrinei projektų valdymo agentūrai (toliau – tarpinė institucija) kaip elektroninis dokumentas – pasirašytas saugiu elektroniniu parašu (toliau – el. parašas). El. parašu pasirašytas projekto įgyvendinimo planas teikiamas el. paštu info@cpva.lt kartu su el. parašu pasirašytu lydraščiu, kuriame turi būti nurodomas kvietimo numeris bei projekto pavadinimas, dėl kurio teikiamas projekto įgyvendinimo planas. Atstačius VSFSVVP IS funkcionalumus, pareiškėjas per 5 darbo dienas turi suvesti projekto įgyvendinimo plano duomenis į VSFSVVP IS. Pasibaigus kvietime nustatytam projektų įgyvendinimo planų pateikimo terminui projektų įgyvendinimo planai nepriimami.
2. Tuo atveju, kai projektų įgyvendinimo planų pirkimai vykdomi vadovaujantis Lietuvos Respublikos viešųjų pirkimų, atliekamų gynybos ir saugumo srityje, įstatymu ir Lietuvos Respublikos Vyriausybės 2015 m. kovo 18 d. nutarimu Nr. 282 „Dėl Pirkimų, susijusių su žvalgybinio pobūdžio veikla, tvarkos aprašo patvirtinimo“ (toliau – pirkimai vykdomi saugumo srityje) **ir visi dokumentai ar jų dalis yra su įslaptinta informacija, žymima:**
	1. slaptumo žyma „Riboto naudojimo“ projektų įgyvenimo planų **teikimo vieta: S. Konarskio g. 13, Vilnius. Prieš teikiant dokumentus su informacija „Ribotas naudojimas“, iš anksto prašome informuoti apie tai tel. +370 657 92713.**
	2. slaptumo žyma „Konfidencialiai“, „Slaptai“, projektų įgyvendinimo planų teikimo vieta: **Šventaragio g. 2, Vilnius**, arba Lietuvos Respublikos vidaus reikalų ministerijai, kaip Vadovaujančiajai institucijai, per įslaptintos informacijos ryšių informacinę sistemą.
	3. **Projektų, kurių** pirkimai vykdomi saugumo srityje ir visuose dokumentuose ar jų dalyje yra **informacija žymima slaptumo žymomis**, dokumentai turi būti teikiami **Gairių 11 p. nustatyta tvarka.**
3. Kitais būdais išsiųsti arba po galutinio projektų įgyvendinimo planų pateikimo termino pateikti projektų įgyvendinimo planai nebus nagrinėjami ir bus grąžinami pareiškėjui. Už projektų įgyvendinimo planų pateikimą laiku atsako pareiškėjas.
4. Pareiškėjas raštu ir (ar) žodžiu gali kreiptis į tarpinę instituciją su klausimais dėl projekto įgyvendinimo plano formos pildymo. Tarpinė institucija pagal kompetenciją teikia informaciją ir konsultacijas projektų pareiškėjams dėl pildomų projektų įgyvendinimo planų turinio, projektų reikalavimų ir finansavimo sąlygų.
5. Projekto įgyvendinimo planas gali būti teikiamas kartu su partneriais. Su visais projekto partneriais gali būti sudaroma viena bendradarbiavimo sutartis arba atskiros bendradarbiavimo sutartys su kiekvienu ar keliais partneriais. Tokiu atveju prie projekto įgyvendinimo plano pridedama bendradarbiavimo sutartis arba jos projektas, kurioje turi būti nustatytos pareiškėjo ir partnerių teisės, pareigos ir atsakomybė kartu įgyvendinant projektą. Jei bendradarbiavimo sutartis ar jos projektas nepateikiama kartu su projekto įgyvendinimo planu, ji turi būti pateikta ne vėliau kaip iki projekto sutarties pasirašymo. Projekto partneriui taikomos taisyklės yra *mutatis mutandis*, kaip ir projekto vykdytojui.

**Projektų bendrieji atrankos kriterijai:**

1. projektas atitinka Vidaus saugumo fondo (toliau – VSF) 2021–2027 m. programą (toliau – Programa) ir įgyvendina vieną iš Programos konkrečių tikslų, taip pat prisideda prie nacionalinės plėtros programos uždavinių ir priemonės siekiamų rezultatų įgyvendinimo;

2. įgyvendinant projektą, bus užtikrintas efektyvus lėšų panaudojimas, siekiant projekto tikslo (-ų);

3. projektu siekiama aiškių, realių ir pamatuojamų rezultatų;

4. pareiškėjas organizaciniu ir finansiniu požiūriu yra pajėgus tinkamai ir laiku įgyvendinti projektą, taip pat užtikrinti projekto rezultatų tęstinumą;

5. projektas neturi neigiamo poveikio horizontaliesiems principams, nurodytiems 2021 m. birželio 24 d. Europos Parlamento ir Tarybos reglamento (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės (toliau – BNR), 9 straipsnyje ir 2021–2030 metų nacionalinio pažangos plano, patvirtinto Lietuvos Respublikos Vyriausybės 2020 m. rugsėjo 9 d. nutarimu Nr. 998 „Dėl 2021–2030 metų nacionalinio pažangos plano patvirtinimo“, III skyriuje.

**Tinkamomis finansuoti išlaidomis laikoma:**

1. išlaidos, kurios atitinka 2021 m. liepos 7 d. Europos Parlamento ir Tarybos reglamento (ES) 2021/1149, kuriuo nustatomas Vidaus saugumo fondas, finansavimo sritis ir jo tikslų taikymo sritį;

2. išlaidos turi būti būtinos projektams įgyvendinti, t. y. prisidėti prie projekto tikslo ir rezultatų pasiekimo, ir turi būti numatytos projekto sutartyje;

3. išlaidos, patirtos ir apmokėtos tinkamu finansuoti laikotarpiu, t. y.:

3.1. išlaidos turi būti patirtos ir apmokėtos nuo 2021 m. sausio 1 d. iki 2029 m. gruodžio 31 d.;

3.2. kiekvienam projektui taikomas projekto išlaidų tinkamumo finansuoti laikotarpis nustatomas projekto sutartyje;

4. išlaidos, patirtos projekto vykdytojų ir (ar) partnerių;

5. išlaidos, kurios yra realios, t. y. faktiškai patirtos ir pagrįstos apmokėjimo įrodymo ir pagrindimo dokumentais arba pagal Programų valdymo ir finansavimo taisykles apskaičiuotos supaprastintai apmokamos išlaidos;

6. išlaidos, kurias įmanoma identifikuoti ir patikrinti, t. y. finansavimo lėšomis apmokamos išlaidos turi būti įtrauktos į apskaitą projekto vykdytojo sistemoje, vadovaujantis Lietuvos Respublikos teisės aktų, reglamentuojančių finansinę apskaitą, nuostatomis ir įtraukiamos į apskaitą taip, kad būtų įmanoma jas atskirti nuo kitų, t. y. su projekto įgyvendinimu nesusijusių, išlaidų;

7. išlaidos, kurios atitinka kitus VSF finansavimo lėšų panaudojimą reglamentuojančiuose teisės aktuose nustatytus išlaidų tinkamumo reikalavimus.

**Netinkamomis finansuoti išlaidomis laikoma:**

1. skolos palūkanos;

2. pridėtinės vertės mokestis (toliau – PVM), išskyrus:

2.1. projektus, kurių bendra vertė (įskaitant PVM) yra mažesnė nei 5 000 000 eurų, ir

2.2. projektus, kurių bendra vertė (įskaitant PVM) yra ne mažesnė kaip 5 000 000 eurų, kai PVM nesusigrąžinamas pagal nacionalinius teisės aktus;

3. žemės pirkimo išlaidos;

4. naudoto turto įsigijimo išlaidos;

5. iš projekto vykdytojo arba partnerio įsigyjamų prekių, paslaugų ar darbų išlaidos;

6. išlaidos, kurios padidina projekto sąnaudas, proporcingai nesukurdamos pridėtinės vertės (nepagrįstai didelės išlaidos);

7. išlaidos, patirtos vykdant sutartis (ar jų dalį), sudarytas su tarpininkais ar konsultantais, kuriose darbų ar paslaugų kaina siejama su išlaidų dydžiu, nepagrįstu faktine atlikto darbo ar suteiktų paslaugų verte;

8. išlaidos, kurios anksčiau buvo finansuotos (apmokėtos) iš LR valstybės biudžeto ir (arba) savivaldybių biudžetų ar kitų piniginių išteklių, kuriais disponuoja valstybė ir (arba) savivaldybės, ES fondų, kitų ES finansinės paramos priemonių ar kitos tarptautinės paramos lėšų ir (arba) deklaruotos (arba pripažintos deklaruotinomis) EK arba kitai tarptautinei institucijai ir kurioms apmokėjus, skyrus finansavimo lėšas, jos būtų pripažintos tinkamomis finansuoti ir (arba) apmokėtos, ir (arba) deklaruotos EK arba kitai tarptautinei institucijai daugiau nei vieną kartą;

9. pajamos, atsiradusios dėl teigiamos valiutos kurso pakeitimo įtakos;

10. lėšų išgryninimo ir valiutos keitimo mokesčiai;

11. projekto vykdytojui ar projekto partneriui, projektą vykdančiam personalui ar projektą administruojantiems asmenims arba projekto dalyviams paskirtos baudos, su administracinėmis, drausminėmis ir kitomis nuobaudomis susijusios išlaidos, patirti delspinigiai ir bylinėjimosi išlaidos (žyminis mokestis ir išlaidos, susijusios su bylos nagrinėjimu);

12. PĮP rengimo paslaugų, kurios perkamos kaip išorinės paslaugos, išlaidos (išskyrus investicijų projekto ar kitų su PĮP privalomų teikti dokumentų rengimo išlaidas).

**Programos rodikliai:**

Kiekviename projekto įgyvendinimo plane turi būti nurodomos projektui priskiriamos intervencinių veiksmų rūšys ir siekiami Programos rodikliai, kuriuos galima rasti Programoje, patvirtintoje 2022 m. lapkričio 7 d. Europos Komisijos sprendimu Nr. C(2022) 8049 (<https://www.vsfsvvp.lt/bendra-informacija/vidaus-saugumo-fondo-programa/vsf-programa/106>) ir Programos veiklos peržiūros plane, patvirtintame Lietuvos Respublikos vidaus reikalų ministro 2022 m. lapkričio 22 d. įsakymu Nr. 1V-713 „Dėl Vidaus saugumo fondo 2021–2027 metų programos veiklos peržiūros plano patvirtinimo“ (<https://www.vsfsvvp.lt/teisine-informacija/lr-teises-aktai/vidaus-saugumo-fondo-20212027-metu-programos-veiklos-perziuros-planas/197>).

Programos rodiklių sąvokų apibrėžtys, skaičiavimo būdas, pasiekimo momentas ir kita su Programos rodikliais susijusi informacija nustatyta Programos veiklos peržiūros plano rengimo metodikoje, patvirtintoje Lietuvos Respublikos vidaus reikalų ministro 2022 m. birželio 7 d. įsakymu Nr. 1V-420 „Dėl Vidaus saugumo fondo 2021–2027 metų programos veiklos peržiūros plano rengimo metodikos patvirtinimo“ (<https://vsfsvvp.lt/teisine-informacija/lr-teises-aktai/vidaus-saugumo-fondo-veiklos-perziuros-plano-rengimo-metodika/194> ).

**KVIEČIAME TEIKTI PROJEKTŲ ĮGYVENDINIMO PLANUS ŠIEMS PROJEKTAMS:**

Pareiškėjas – Informatikos ir ryšių departamentas prie Lietuvos Respublikos vidaus reikalų ministerijos (toliau – IRD)

|  |  |  |
| --- | --- | --- |
| Konkretaus tikslo, veiksmo ir siūlomo projekto pavadinimas | Kvietime teikti projektų įgyvendinimo planus projekto finansavimas, eurais | Pareiškė-jas |
| ES lėšos | BF lėšos | Iš viso |
|  1 | 2 | 3 | 4 | 5 |
| **1. KONKRETUS TIKSLAS: Geresnis keitimasis informacija** |
| **1.1. VEIKSMAS: IT sistemos ir tinklai** |
| *Projektas: Nr. VSF/2024/115 „Teisėsaugos institucijų universalios duomenų paieškos sistemos plėtra“* | 1 005 000,00 | 335 000,00 | 1 340 000,00 | IRD |
| *Projektas: Nr. VSF/2024/117 „Nacionalinio ECRIS TCN modulio priežiūra ir plėtra“* | 285 000,00 | 95 000,00 | 380 000,00 | IRD |

Pareiškėjas – Policijos departamentui prie Lietuvos Respublikos vidaus reikalų ministerijos (toliau – PD)

|  |  |  |
| --- | --- | --- |
|  Konkretaus tikslo, veiksmo ir siūlomo projekto pavadinimas | Kvietime teikti projektų įgyvendinimo planus projekto finansavimas, eurais | Pareiškė-jas |
| ES lėšos | BF lėšos | Iš viso |
|  1 | 2 | 3 | 4 | 5 |
| **1. KONKRETUS TIKSLAS: Geresnis keitimasis informacija** |
| **1.1. VEIKSMAS: IT sistemos ir tinklai** |
| *Projektas: Nr. VSF/2024/114 „Automatinio duomenų teikimo į EIS diegimas“* | 249 999,75 | 83 333,25 | 333 333,00 | PD |
| **2. KONKRETUS TIKSLAS: Aktyvesnis operatyvinis bendradarbiavimas** |
| **2.3. VEIKSMAS: įranga, transporto priemonės, ryšių sistemos ir esminė su saugumu susijusi infrastruktūra** |
| *Projektas: Nr. VSF/2024/237 „Specialiųjų užduočių padalinių gebėjimų stiprinimas, II etapas“\*\** | 750 000,00 | 250 000,00 | 1 000 000,00 | PD |
| **3. KONKRETUS TIKSLAS: Kovos su nusikalstamumu ir jo prevencijos užtikrinimo gebėjimų stiprinimas** |
| **3.2. VEIKSMAS: veiksmai, kuriais remiamas veiksmingas ir koordinuotas atsakas į krizes** |
| *Projektas: Nr. VSF/2024/324 „Nusikalstamumo kibernetinėje erdvėje užkardymo, atskleidimo ir tyrimo pajėgumų stiprinimas“\*\** | 3 019 650,00 | 1 006 550,00 | 4 026 200,00 | PD |

*\*\* Pirkimai, atliekami pagal Pirkimų, susijusių su žvalgybinio pobūdžio veikla, tvarkos aprašą, patvirtintą Lietuvos Respublikos Vyriausybės 2015 m. kovo 18 d. nutarimu Nr. 282 „Dėl Pirkimų, susijusių su žvalgybinio pobūdžio veikla, tvarkos aprašo patvirtinimo“.*

Pareiškėjas – Lietuvos Respublikos muitinė (toliau – MD)

|  |  |  |
| --- | --- | --- |
|  Konkretaus tikslo, veiksmo ir siūlomo projekto pavadinimas | Kvietime teikti projektų įgyvendinimo planus projekto finansavimas, eurais | Pareiškė-jas |
| ES lėšos | BF lėšos | Iš viso |  |
|  1 | 2 | 3 | 4 | 5 |
| **2. KONKRETUS TIKSLAS: Aktyvesnis operatyvinis bendradarbiavimas** |
| **2.3. VEIKSMAS: įranga, transporto priemonės, ryšių sistemos ir esminė su saugumu susijusi infrastruktūra** |
| *Projektas: Nr. VSF/2024/236 „Muitinės kriminalinės tarnybos pajėgumų stiprinimas tarptautinių operacijų vykdymo srityje aprūpinant naujausiomis specialiosiomis techninėmis priemonėmis“\*/\*\** | 450 000,00 | 150 000,00 | 600 000,00 | MD |

*\* Pirkimai atliekami pagal Lietuvos Respublikos viešųjų pirkimų, atliekamų gynybos ir saugumo srityje, įstatymą;*

*\*\* Pirkimai, atliekami pagal Pirkimų, susijusių su žvalgybinio pobūdžio veikla, tvarkos aprašą, patvirtintą Lietuvos Respublikos Vyriausybės 2015 m. kovo 18 d. nutarimu Nr. 282 „Dėl Pirkimų, susijusių su žvalgybinio pobūdžio veikla, tvarkos aprašo patvirtinimo“.*

M. Rauba, tel.: (8 653) 06968, el. p.: m.rauba@cpva.lt. Bylos Nr.: 12.2.2 Mr